open-index/open-wikipedia-markdown huggingface dataset:
עופר בר-יוסף

**עופר בר-יוסף** (באנגלית: **Ofer Bar-Yosef**; 1937 – 14 במרץ 2020) היה פרופסור לאנתרופולוגיה באוניברסיטת הרווארד, פרופסור לארכאולוגיה פרה-היסטורית באוניברסיטה העברית, ואוצֵר מוזיאון פּיבּוֹדי  באוניברסיטת הרווארד בתחום הארכאולוגיה הפלאוליתית. בר-יוסף היה מחשובי החוקרים הישראלים של העת הפלאוליתית.

## ביוגרפיה
בר-יוסף נולד בישראל המנדטורית כבן הבכור במשפחה בת ארבעה ילדים. משפחת אביו עלתה ממרוקו, ומשפחת אמו באה מריגה ונמנית עם מייסדי חדרה. כבר בגיל צעיר הושפע בר-יוסף מהארכאולוגיה, דרך אוספי העתיקות של אביו ושל החוקר האמריקאי ויליאם אולברייט. בגיל 17 הצטרף לקיבוץ, ולימים התגייס לצה"ל.

בגיל עשרים, במסגרת שירותו הצבאי, השתתף בחפירותיו של משה שטקליס במערת כּבּרה. כעבור שנתיים התנדב לחפירה נוספת בטראסת נחל אורן. בזמן לימודיו האקדמיים בארכאולוגיה ובגאוגרפיה באוניברסיטה העברית, השתתף בחפירות נוספות (עובּדייה, נחל אורן, מערת כבארה ואתר ליד עין-גב). יחד עם חוקרים אחרים עבד על פיתוח שיטות מחקר חדישות ויעילות יותר שנוסו בחפירות מערת היונים. בזמן עבודתו על תואר בתחום הפלאוליתי, נקרא לחפירות עובדייה, להחלפת שטקליס שנפטר.

בשנות ה-60 וה-70 הוסיף לחקור את מערת היונים, עובדייה ואתר בג'בל מע'רה שבסיני. כמו כן, השתתף בחפירות נוספות במערת כבארה בשנות ה-80. בר-יוסף חקר וחפר אתרים נוספים בגאורגיה, בטורקיה, במזרח אירופה ובסין. עמלו תרם רבות להבנתם ולבחינתם של שלבים חשובים שהביאו לתפוצת האדם על פני כדור הארץ, של התפתחות החברות האנושיות ושל מקור החקלאות.

בר-יוסף נפטר ב-14 במרץ 2020.

## ספרים
* יחד עם יוסף גרפינקל: ** של ארץ ישראל**, הוצאת אריאל (ירושלים) ומוזיאון התרבות הירמוכית (קיבוץ שער הגולן), 2008

## קישורים חיצוניים

* הדף של פרופ' בר-יוסף באתר אוניברסיטת הרווארד  
* עיקרי הרצאת בר-יוסף בכנס בינלאומי, כולל קישור למצגת 
* 
* 
* 

**מפרי עטו**:
* היכן השאמאן המצייר על קירות? מאמר מאת עופר בר-יוסף על המערות הפרהיסטוריות בארץ ישראל, אתר סנונית 
*  
*  

## הערות שוליים

קטגוריה:אנתרופולוגים ישראלים
קטגוריה:ארכאולוגים ישראלים
קטגוריה:חוקרי אבולוציה של האדם
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים חברי האקדמיה הלאומית למדעים של ארצות הברית
קטגוריה:סגל אוניברסיטת הרווארד
קטגוריה:סגל האוניברסיטה העברית בירושלים: ארכאולוגיה והמזרח הקרוב הקדום
קטגוריה:ישראלים שנולדו ב-1937
קטגוריה:ישראלים שנפטרו ב-2020
תופל

[שמאל|ממוזער|250px|העיר [טפילה בירדן המזוהה עם תופל]]

**תֹּפֶל** הייתה אחת מערי ממלכת אדום הנזכרת בתנ"ך.

העיר המקראית תופל מזוהה עם טפילה שבירדן, צפונית לפטרה.

## הערות שוליים

קטגוריה:אתרי המקרא
אנך

ממוזער|200px|קטע AB הוא אנך לקטע CD בנקודה B. שתי הזוויות שהאנך יוצר עם הקטע (מסומנות בכתום ובכחול) הן זוויות ישרות.
[ממוזער|150px|שני ניצביו של [משולש ישר-זווית|משולש ישר־זווית מאונכים זה לזה]]
בגאומטריה, **אנך** הוא ישר החותך ישר נתון בזווית ישרה. שני ישרים הנחתכים בזווית ישרה מכונים **מאונכים זה לזה**. כאשר מתייחסים לאנך העובר דרך נקודה מסוימת על הישר, מקובל לכנות את האנך, **אנך העולה** מן הישר, ובמקרה בו ההתייחסות היא לאנך העובר דרך נקודה מחוץ לישר, האנך מכונה **אנך יורד**. אנך לעקומה נתונה במישור נקרא נורמל, והוא ישר החותך את העקומה, ומאונך למשיק לה בנקודת החיתוך.

אנך לקטע, או לקרן, הוא האנך לישר המכיל אותם.
אנך אמצעי, הוא אנך החוצה קטע מסוים. במצולע, כל אנך היורד מקודקוד אל אחת הצלעות קרוי גובה של המצולעhttps://proofwiki.org/wiki/Definition:Euclid%27s_Definitions_-_Book_VI/4_-_Height. גם אורכו של הגובה קרוי גובה. שטח המשולש הוא מחצית המכפלה של אורך הבסיס בגובה.

במרחב התלת־ממדי, אנך למישור, הוא ישר החותך את המישור, ומאונך לשני ישרים השוכנים בו, ועוברים דרך נקודת החיתוך. אנך למשטח, הוא ישר החותך את המשטח, ומאונך למישור המשיק לו בנקודת החיתוך.

## בנייה במחוגה וסרגל
שמאל|ממוזער|250px|בנייה של אנך (בצבע כחול) לישר נתון
כדי לבנות בעזרת סרגל ומחוגה אנך לישר נתון AB דרך נקודה P (בין שהיא על הישר ובין שהיא לא) יש לפעול על פי הצעדים הבאים:
# שרטט מעגל  (בציור מסומן באדום) שמרכזו ב־P כך שיחתוך את הישר (בציור מסומן בשחור). את נקודות החיתוך של המעגל עם הישר סמן ב־'A ו־'B.
# שרטט שני מעגלים שמרכזיהם ב־'A וב־'B ועוברים ב־P (בציור מסומנים בירוק). את נקודת החיתוך השנייה של המעגלים סמן ב־Q.
# העבר ישר PQ (בציור מסומן בכחול). זהו האנך המבוקש.
אם הנקודה על הישר, יש לשרטט את המעגלים בשלב 2 עם רדיוסים גדולים יותר, ולהעביר ישר דרך נקודות החיתוך שלהם.

## ראו גם
* אורתוגונליות
* אנך אמצעי
* גובה (גאומטריה)
* וקטור נורמלי
* ישרים מקבילים

## קישורים חיצוניים

* 

## הערות שוליים

*
קטגוריה:גאומטריה
מונדיאל 1974

[שמאל|ממוזער|290px|יוהאן קרויף פורץ אל עבר השער הגרמני במשחק הגמר,  מימין [אולי הנס מאחורי קרויף, ברטי פוגטס]]
**מונדיאל 1974** נערך בגרמניה המערבית מ-13 ביוני עד 7 ביולי. בתואר זכתה הנבחרת המארחת, נבחרת גרמניה המערבית, שניצחה במשחק הגמר את נבחרת הולנד בתוצאה 2–1.

מונדיאל זה היה הראשון שבו העניקו לנבחרת המנצחת את הגביע הנוכחי, גביע העולם של פיפ"א. הגביע הקודם, גביע ז'יל רימה, הוענק לנבחרת ברזיל לצמיתות מכיוון שזכייתה במונדיאל 1970 הייתה השלישית בתולדותיה. בנוסף, היה זה המונדיאל הראשון בו נעשה שימוש בכרטיס האדום, זה נשלף כבר במשחק הפתיחה, בו הורחק קרלוס קאסלי הצ'יליאני.

מבנה הטורניר היה שונה מזה שהיה נהוג בטורנירי הגביע העולמי שקדמו לו. 16 נבחרות העפילו לטורניר לאחר טורניר מוקדמות, וחולקו לארבעה בתים של 4 קבוצות בכל בית. שתי הנבחרות עם המאזן הטוב ביותר בכל בית העפילו לשלב הבתים השני, שבו היו שני בתים של 4 נבחרות כל אחד. שתי הנבחרות שסיימו את הבית במקום הראשון העפילו למשחק הגמר ושתי הנבחרות שסיימו במקום השני התמודדו ביניהן במשחק על המקום השלישי.

הסיבוב הראשון של הטורניר הפגיש שתי נבחרות למפגש פוליטי טעון, כשנבחרות מערב ומזרח גרמניה שיחקו ביניהן בהמבורג. גרמניה המזרחית הפתיעה וניצחה בתוצאה 1:0, אך נשרה מהטורניר בסיבוב השני.

במשחק הגמר של הטורניר, הראשון שנקלט בשידור ישיר בישראל, כבשו הגרמנים פול ברייטנר וגרד מילר שני שערים מול שער אחד של ההולנדי יוהאן ניסקנס, והובילו את גרמניה המערבית, בהנהגת הקפטן פרנץ בקנבאואר, לניצחון על הולנד בתוצאה 2:1 ולזכייה שנייה בגביע.

אף על פי שנבחרת הולנד הפסידה במשחק הגמר וסיימה את הטורניר במקום השני, כוכבם יוהאן קרויף ושיטת הכדורגל הטוטאלי הדהימו רבים, מה גם שהייתה זו נבחרת אלמונית למדי עד לאותו מועד, והיא הפכה לנבחרת הבולטת והאהודה ביותר מחוץ לגרמניה באותו טורניר. בישראל זכתה הנבחרת ההולנדית לאהדה נרחבת במיוחד על רקע תמיכתה המדינית של הולנד בישראל בעת משבר האנרגיה העולמי ב-1974, שהביא לדרדור מצבה המדיני של ישראל בעולם. עוד בלטו לטובה פולין, שסיימה שלישית, עם צמד חלוציה החדים גז'גוז' לאטו ואנדז'יי שארמאך (Szarmach), הקשר קז'ימיז' דיינה (Deyna) והשוער יאן טומשבסקי (Tomaszewski). כן בלטה גם שוודיה עם שוערה רוני הלסטרום וחלוציה רולאנד סנדברג וראלף אדסטרום (Edström). היא סיימה שלישית בשלב הבתים השני.

לעומת אלה, אכזבו נבחרות איטליה וברזיל, שהופיעו בגמר של 1970. איטליה נשרה כבר בשלב הבתים הראשון, ואילו ברזיל, אף על פי שסיימה רביעית, הציגה כדורגל פושר יחסית, ולא מצאה תחליף להיעדרו של פלה, שפרש מהנבחרת בתחילת שנות השבעים. גם אורוגוואי, רביעית ב-1970, אכזבה, ולא העפילה משלב הבתים הראשון. אכזבה יחסית היוותה גם הופעתה של ארגנטינה, שעלתה בקושי רב משלב הבתים הראשון, וסיימה אחרונה בביתה בשלב הבתים השני.

הפולני גז'גוז' לאטו סיים כמלך השערים של הטורניר לאחר שכבש לזכות נבחרתו שבעה שערים.

## אצטדיונים

## שלב הבתים
### בית א'

### בית ב'

### בית ג'

### בית ד'

## שלב הבתים השני
### בית א'

----

----

----

----

----

### בית ב'

## מקומות 3-4

## גמר

## כובשי השערים

## מצטיינים

**נבחרת הטורניר:**
 במונדיאל זה נבחרו 14 שחקנים בנבחרת הטורניר

## קישורים חיצוניים

* נתונים מלאים על הטורניר
* 
* 
* 

*
קטגוריה:גביע העולם בכדורגל
קטגוריה:תחרויות כדורגל ב-1974
קטגוריה:תחרויות כדורגל בגרמניה
קטגוריה:פרנקפורט: תחרויות ספורט
קטגוריה:1974 בגרמניה
קוני איילנד

שמאל|ממוזער|250px|
**קוני איילנד** (באנגלית: **Coney Island**) הוא חצי-אי הסמוך לברוקלין, ניו יורק, שבעצמו מהווה חלק מהאי, לונג איילנד שבארצות הברית. קוני איילנד ידוע היום בעיקר בזכות חופי הרחצה שלו, עד שנות החמישים היה ידוע בעיקר כאתר השעשועים של העיר ניו יורק ומספר פארקי שעשועים פעלו בו. עם פתיחת דיסניוורלד בפלורידה ופתיחת פארקי שעשועים נוספים בחוף המזרחי ירדה קרנו של האי כאתר שעשועים ורובם נסגרו. אתר נוסף מפורסם באי היא מסעדת הנקניקיות "ניית'נ'ס פיימוס" שפועלת עד היום, ובה נערכת תחרות אכילת נקניקיות מפורסמת בכל 4 ביולי.

## אתרים

### חוף קוני איילנד
חוף ממוקם באזור קוני איילנד בברוקלין, ניו יורק. החוף מהווה חלק מהחופים הציבוריים של העיר ומוכר כאחד החופים הפופולריים ביותר בניו יורק. קוני איילנד הפך ליעד נופש במאה ה-19, כאשר החוף והטיילת שלו החלו למשוך מבקרים רבים. במהלך המאה ה-20, קוני איילנד פיתח את עצמו כאזור בידור עם פארקי שעשועים ומתקני בידור. בשנות ה-50 וה-60 חלה ירידה בפופולריות של האזור, אך במהלך השנים האחרונות התרחשו שיפוצים ושדרוגים, שהובילו לחידוש העניין באזור.

## ראו גם
* ניית'נ'ס פיימוס
* לונג איילנד
* העיר ניו יורק, מדינת ניו יורק
* מפת מנאטוס

## קישורים חיצוניים

* 

קטגוריה:ניו יורק: גאוגרפיה
קטגוריה:ניו יורק: איים
קטגוריה:איים לשעבר
קטגוריה:ארצות הברית: חצאי איים
מדיסון סקוור גארדן

[שמאל|ממוזער|250px|ה"גארדן" במשחק [הוקי]]
**מדיסון סקוור גארדן** (באנגלית: **Madison Square Garden**), ידוע גם בקיצור בתור "הגארדן", הוא היכל ספורט ובידור הממוקם בעיר ניו יורק, ברובע מנהטן בצומת השדרה השביעית ורחוב 33 מעל תחנת הרכבת "פנסילבניה" (פן סטיישן) והוקם במקום המבנה העילי ששימש תחנה זו בעבר. האולם הנוכחי הוא הרביעי במספר הנושא שם זה לאחר ששני האולמות הראשונים מוקמו בכיכר מדיסון (ומכאן שמו) והשלישי היה קיים בצומת השדרה השמינית ורחוב 50 עד לפתיחת האולם הנוכחי. האולם הנוכחי מוכר באופן לא רשמי כ"אולם המפורסם בעולם", ונחשב לאולם הישן ביותר ב-NBA ולאולם הוותיק ביותר ב-NBA. הבעלים של הגארדן היא חברת מדיסון סקוור גארדן אנטרטיינמנט. בנוסף לגארדן, החברה היא גם המפעילה של אולם המוזיקה רדיו סיטי המפורסם הצמוד למרכז רוקפלר במרכז מנהטן.

האולם משמש כביתן של קבוצות הכדורסל המקצועני (NBA ו-WNBA בהתאמה) ניו יורק ניקס (גברים) וניו יורק ליברטי (נשים) וקבוצת ההוקי קרח ניו יורק ריינג'רס מליגת ה-NHL, כמו כן מארח האולם את קרקס האחים רינגלינג וברנום את ביילי. עד הגעתם של אמרגנים כדוגמת דון קינג שהעבירו את קרבות האיגרוף ללאס וגאס, הגארדן היה מקום משכנם של כל הקרבות הגדולים, כדוגמת הקרב בין מוחמד עלי לג'ו פרייז'ר. אירוע ה-רסלמניה של ה-WWE התקיים בגארדן והוא חזר לשם עוד מספר פעמים לאחר מכן. גם הופעות של להקות רוק מתקיימות בגארדן ורבות מהופעות אלו אף הוסרטו באופן רשמי.

כמו כן, מתקיימות באולם הופעות מוזיקה. ב-2001 ערך מייקל ג'קסון שתי הופעות לציון 30 שנות קריירת סולו. 

באולם נערכו גם מספר הופעות של זמרים ישראלים, כמו שלמה ארצי באפריל 2017, ישי ריבו בספטמבר 2023 ועומר אדם באוקטובר 2025. 

בספטמבר 2005 התפרסמה כתבה ב"ניו יורק טיימס" כי בעלי הגארדן מנהלים שיחות עם נציגי חברת נדל"ן על בניית גארדן חמישי, בלוק אחד מערבה ממיקומו הנוכחי. בסופו של דבר הוחלט לשפץ את האולם בעלות של כמיליארד דולר. השיפוץ נערך בין 2011 ל-2013 בשלושה שלבים במטרה לא לפגוע בקבוצות שמשתמשות באולם. במסגרת השיפוץ עבר האולם שיפוץ משמעותי שכלל בנייה מחדש של היציעים על מנת להעניק זווית צפייה משופרת, כניסה רחבה יותר, התקנת מסכי LED ומערכות וידאו מתקדמות, חדרי הלבשה חדשים, גג חדש ועוד.

בנוסף למשחקי כדורסל מקצועיים, מארח המדיסון גם את קבוצת הכדורסל של אוניברסיטת סנט ג'ונס סנט ג'ונס רד סטורם ואת אליפות ה-NIT.

שיא הנקודות ב"גארדן" במשחק כדורסל הוא 62 ונקבע על ידי כרמלו אנתוני מול שארלוט הורנטס בעונת .

## ראו גם
* 
* 
* 

## קישורים חיצוניים

* 

* 
* מדיסון סקוור גארדן – האתר הרשמי
* הכתבה בניו יורק טיימס בקשר לגארדן החדש
* מדיסון סקוור גארדן ב-WorldStadiums

## הערות שוליים

קטגוריה:אולמות כדורסל בארצות הברית
קטגוריה:מנהטן: מבנים
קטגוריה:השדרה השמינית
קטגוריה:השדרה השביעית
קטגוריה:ניו יורק: אצטדיונים ומתקני ספורט
קטגוריה:ניו יורק ניקס
ניקולס קייג'

[ממוזער|הכוכב של קייג' ב[שדרת הכוכבים בהוליווד]]
**ניקולס קים קופולה** (באנגלית: **Nicolas Kim Coppola**; נולד ב-7 בינואר 1964), או בשם הבמה שלו **ניקולס קייג**' (**Nicolas Cage**), הוא שחקן קולנוע ומפיק אמריקאי. זוכה פרס אוסקר לשחקן הטוב ביותר על תפקידו בסרט "לעזוב את לאס וגאס".

## ביוגרפיה
נולד בשם ניקולס קים קופולה בלונג ביץ', קליפורניה שבארצות הברית, למשפחה קתולית ממוצא איטלקי, פולני, גרמני, אנגלי וסקוטי.

הוא בנו של חוקר הספרות אוגוסט קופולה. מצד אביו הוא דודנה של הבמאית סופיה קופולה ושל השחקן ג'ייסון שוורצמן. קייג' הוא אחיינם של במאי הקולנוע פרנסיס פורד קופולה ושל השחקנית טליה שייר. הורי סבו מצד אביו נולדו בעיר ברנלדה שבחבל בזיליקטה בדרום איטליה. אבי סבו, אוגוסט קופולה, היה פסנתרן שליווה את אנריקו קארוזו והגיע לאמריקה במהלך מסע הופעות של קארוזו. פרנצ'סקו פנינו, אבי סבו מצד האם, היה אף הוא מוזיקאי. סבו, קרמיין קופולה היה נגן חליל בתזמורות רדיו, וסבתו, איטליה קופולה, הייתה שחקנית.

קייג' בחר בקריירה של משחק לאחר שצפה בג'יימס דין בסרטו "קדמת עדן". כבר בשלב מוקדם בקריירה שינה את שם משפחתו "קופולה" ל"קייג'", כמחווה על שם גיבור-העל הקומיקס לוק קייג', וכן על-מנת להישמר מטענות בדבר פרוטקציות משפחתיות פוטנציאליות כנגדו.

## קריירה
ב-1976, כאשר היה בן 12, התגרשו הוריו, והוא עבר לסן פרנסיסקו עם אביו, שם בילה ולמד רבות על עולם הקולנוע מדודו פרנסיס פורד קופולה. תפקידו הראשון היה ב-1983 בסרט של דודו. תפקידו המשמעותי הראשון היה בסרט "בירדי". בשנת 1987 התפרסם בסרטים "בייבי אריזונה" ו"מוכת ירח". ב-1996 זכה בפרס האוסקר על תפקידו בסרט "לעזוב את לאס וגאס".

קייג' ידוע בהכנות המדוקדקות שהוא עושה לפני כל תפקיד וביכולת המשחק הרב-גונית ורבת העוצמה שלו. הוא עבד עם מיטב הבמאים בהם, סקורסזה, דייוויד לינץ' וקופולה.

בעשור השני של המאה ה-21 קייג' נקלע לחובות כבדים ונאלץ לשחק בסרטים רבים - אף בסרטים זוטרים עם תקציב נמוך - כדי להמשיך להתפרנס.

## חיים אישיים
ניהל רומנים עם שרה ג'סיקה פרקר, אומה תורמן וכריסטינה פולטון (שממנה נולד ב-1990 בנו ווסטון). בין 1995 ל-2001 היה נשוי לשחקנית פטרישה ארקט. ב-2002–2004 היה נשוי לליסה מארי פרסלי, בתו של אלביס פרסלי, ובשנים 2005–2015 היה נשוי לאליס קים, ויש להם בן שנולד באוקטובר 2005.

במרץ 2019 נישא לאריקה קויקה בלאס וגאס. כעבור 4 ימים בלבד הגיש קייג' בקשה לגירושים. ביוני 2019 התגרשו השניים באופן רשמי. בפברואר 2021 נישא לריקו שיבאטה.

לקייג' 3 ילדים: ווטסון קופולה קייג' (1990), קאל-אל קופולה קייג' (2005), אוגוסט פרנצ'סקה קופולה קייג' (2022).

## פילמוגרפיה חלקית

### טלוויזיה
* ספיידר-נואר (2026) - בתפקיד ספיידרמן נואר

## קישורים חיצוניים

* עידו שי, הוא קוסם, ישראל היום, 9.7.2010
* 
* 
* 
* 
* 
* 
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:זוכי אוסקר: השחקן הטוב
קטגוריה:משפחת קופולה
קטגוריה:זוכי פרס גילדת שחקני המסך - שחקנים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים ממוצא איטלקי
קטגוריה:אמריקאים ממוצא פולני
קטגוריה:אמריקאים ממוצא גרמני
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אמריקאים שנולדו ב-1964
בואינג CH-47 צ'ינוק

**CH-47 צ'ינוק** הוא מסוק תובלה כבד כפול רוטורים מתוצרת בואינג האמריקנית.
שמו, צ'ינוק, נלקח משמם של בני הצ'ינוק האינדיאנים שהתגוררו במדינות אורגון ווושינגטון.

## היסטוריה
הצ'ינוק טס לראשונה ב-21 בספטמבר 1961, והפך להיות המסוק הסטנדרטי של צבא ארצות הברית. הוא קרוי (כמו רבים מהמסוקים האמריקאיים) על שם שבט אינדיאני.

לצ'ינוק גם גרסה אזרחית בשם Boeing 234 Chinook, המשמשת לעבודות כריתת עצים, קידוחי נפט בלב ים, כיבוי שריפות והצלה.

דגם מיוחד של "צ'ינוק" פותח לפעולת הכוחות המיוחדים של ארצות הברית – כוח פשיטה מיוחד לפשיטות עמוקות בעורף שטחו של האויב. המסוק צויד בצינור לתדלוק אווירי, מערכות תקשורת וניווט מתקדמות, וכן בחימוש של טילי "סטינגר" ומקלעים.

חיל האוויר הישראלי שקל להצטייד במסוק הצ'ינוק כתחליף למסוקי יסעור המתיישנים, אך בפברואר 2021 הוחלט להצטייד במסוק סיקורסקי CH-53K קינג סטליון.

## מבנה והנדסה
למסוק שני רוטורים, להבדיל ממסוקים סטנדרטיים שלהם רוטור ראשי אחד ורוטור זנב. המנועים מותקנים חיצונית בשני צידי המסוק, בעוד האחורי גבוה במעט מהקדמי. שני הרוטורים סובבים בכיוונים מנוגדים, וכך אין צורך ברוטור זנב לאיזון.

בנוסף, כן הנחיתה הבלתי מתקפל אפשר ניצול מלוא המרחב הפנימי המרווח של 9 מטרים אורך, 2 מטרים גובה ו-2.20 מטר רוחב.

## שירות מבצעי
### מלחמת וייטנאם
במלחמת וייטנאם היה המסוק בשימוש נרחב, הוא הוביל כמסוק סער כוחות אל עומק השטח. כמו כן, המסוק פינה אל העורף מסוקים ומטוסים שחוברו אליו, עד כי יכולת זו לבדה הצדיקה את עלות פיתוח הצ'ינוק.

### מלחמת פוקלנד
במהלך מלחמת פוקלנד ב-1982 הצ'ינוק שימש את שני הצדדים: ארגנטינה ובריטניה.

### מבצע חנית נפטון
במבצע חנית נפטון נעשה שימוש במסוק זה כגיבוי למסוקי הבלק הוק כלקח מפעולת החילוץ האמריקני באיראן שנכשלה. הדבר הוכיח את עצמו לאחר שמסוק בלק הוק אחד נחת נחיתת חירום והושבת, ומסוק צ'ינוק חילץ מהשטח את הלוחמים של אותו מסוק.

## מפעילים
*
* (לשעבר)
*
*
*
*
* (15 מסוקים הוזמנו)
* (המסוקים נמסרו לאיראן לפני המהפכה האיראנית)
*
*
*
*
*
*
*
*
*
*
* (לשעבר)
* (לשעבר)
*
*
* (11 מסוקים הוזמנו)
* (בגרסה מותאמת)
*

## גלריה

קובץ:Flickr - The U.S. Army - www.Army.mil (193).jpg|חיילים אמריקאים בבטן המסוק
קובץ:Chinook Iraq Operation Swarmer CH43 060316-N-5438H-011.jpg|חיילים פורקים מבטן המסוק
קובץ:JGSDF 1st Airborne Brigade 20080113(Narashino).JPG|מסוק צ'ינוק יפני
קובץ:MH-47E Chinook lands on the flight deck of the USS Kearsarge.jpg|מסוק צ'ינוק עם צינור לתדלוק אווירי
קובץ:Chinook airlifting an F-15 (2).jpg|מסוק צ'ינוק מוביל מטוס F15A
קובץ:Chinook hc2 za682 arp.jpg|הגרסה הבריטית של המסוק


## קישורים חיצוניים

* 
* 
* בטאון חיל האוויר מסוק חילוץ חדש-ישן 28 בדצמבר 2006.
* שחקן נוסף במירוץ, 18 באפריל 2012 באתר ישראל דיפנס.
* טל מיכאל 38 הרוגים בהתרסקות מסוק באפגניסטן 8 באוגוסט 2011 באתר צה"ל.
* 

## הערות שוליים

קטגוריה:מסוקי תובלה
קטגוריה:מסוקים
CH-47 צ'ינוק
קטגוריה:ארצות הברית: כלי טיס צבאיים
כיכר מדיסון

**כיכר מדיסון** (באנגלית: **Madison Square**) היא כיכר עירונית הממוקמת בלב מנהטן בין הרחובות 26, 23, השדרה החמישית, שדרת מדיסון וברודוויי. הכיכר נושאת את שמו של נשיא ארצות הברית הרביעי, ג'יימס מדיסון, וסמוכה לאחד מגורדי השחקים המפורסמים ביותר במנהטן, בניין פלאטאיירון שבשכונת פלאטאיירון. מדיסון סקוור גארדן שכן בסמוך לכיכר בשני גלגוליו הראשונים.

פארק מדיסון סקוור הוא שוב אחד הפארקים המהנים ביותר במנהטן. בפארק פזורים בעיקר פסלים מהמאה התשע-עשרה. בפינה הדרומית-מזרחית של הפארק נמצא פסל של הסנטור רוסקו קונקלינג, שקפא למוות במהלך סופה הגדולה של 1888. פוליטיקאי אחר, ויליאם ה סווארד, זכה לפסל הממוקם סמוך לגבול הדרום-מזרחי של הפארק. בקצה הצפוני של מדיסון סקוור פארק עומד עוד פסל, שתוכנן על ידי אוגוסטוס סנט גודנס והוקדש בשנת 1880 לאדמירל מלחמת האזרחים דוד פרגוט.

כיכר מדיסון היוותה מאז היווסדה מקום מפגש לאסיפות ציבוריות שונות, וכך למשל בין השנים 1876–1882 הוצגה בכיכר הזרוע האוחזת בלפיד של פסל החירות על מנת לגייס תרומות לצורך מימון הקמתה.

בשנת 2001 בכיכר נפתח סניף ראשון של שייק שאק שבהמשך התפתחה לרשת מזון.

## קישורים חיצוניים

* 

## הערות שוליים

קטגוריה:מנהטן: פארקים
מדיסון
קטגוריה:השדרה החמישית
קטגוריה:רחוב ברודוויי
קטגוריה:ג'יימס מדיסון
השדרה השישית

שמאל|ממוזער|250px|תנועה הומה בשדרה השישית
**השדרה השישית** (באנגלית: **Sixth Avenue**), הקרויה באופן רשמי **שדרת האמריקות** (באנגלית: **Avenue of the Americas**), היא שדרה מרכזית במנהטן אשר כיוון התנועה בה נע מדרום לצפון. 

השדרה השישית מתחילה בדרום מנהטן במפגש עם רחוב צ'רץ', דרומית לרחוב קאנאל ומסתיימת ברחוב 59 במרכז מנהטן עם הכניסה לסנטרל פארק. מעבר לרחוב 110 בו הסנטרל פארק מסתיים, היא נקראת שדרת לנוקס. השימוש בשם שדרת האמריקות שגור בדרך כלל אצל תיירים ואילו תושבי ניו יורק אינם משתמשים בשם שדרת האמריקות בחיי היום-יום אלא בשם לפי מיקומה במערך השדרות של מנהטן, השדרה השישית.

## קישורים חיצוניים

06
סמל אוזבקיסטן

**[[סמל]] [[אוזבקיסטן]]** הנוכחי אומץ ב-2 ביולי 1992. הסמל דומה לסמל של הרפובליקה הסובייטית הסוציאליסטית האוזבקית, ומורכב ממספר מאפיינים שהתבססו על הסמל הישן יחד עם שינויים שאפיינו את המדינה.

הסמל מוקף בחיטה מצד ימין וכותנה מצד שמאל, המבליטים את היבולים הפופולריים ביותר במדינה. והם עטופים ברצועה בעלת שלושה צבעים: כחול, לבן וירוק - צבעי דגל אוזבקיסטן.

במרכז הסמל - הציפור הלאומית של המדינה ה"הומא" (באוזבקית: Humo, בפרסית: هما) - ציפור מהמיתולוגיה הפרסית, אשר מסמלת שמחה, אהבה וחופש. מאחורי הציפור נמצאת השמש הנצחית שמאירה תמיד את המדינה, ההרים הגדולים של המדינה והשדות הגדולים המסמלים את החקלאות הענפה.

בראש הסמל ישנו הכוכב המתומן הכחול בעל שמונה צלעות, ובתוכו חצי סהר וכוכב, המסמלים את האסלאם - הדת השולטת במדינה. הכוכב המתומן הכחול החליף את הכוכב הסובייטי האדום בעל חמש הצלעות.

בתחתית ישנה כרזה ועליה רשום שמה של המדינה בשפה האוזבקית. בגרסאות מוקדמות יותר של הסמל על הכרזה כתוב שם המדינה בכתב קירילי - Ўзбекистон, אך בגרסאות מאוחרות יותר של הסמל על הכרזה כתוב שם המדינה בכתב לטיני - O‘zbekiston.

## ראו גם

## קישורים חיצוניים

* סמל אוזבקיסטן באתר דגלי העולם 

קטגוריה:אוזבקיסטן: סמלים לאומיים
אוזבקיסטן
אוזבקיסטן
קטגוריה:בעלי כנף בתרבות
ג'יימס קובורן

**ג'יימס הריסון קובורן השלישי** (באנגלית: **James Harrison Coburn III**; 31 באוגוסט 1928 – 18 בנובמבר 2002) היה שחקן קולנוע אמריקאי, אשר גילם לרוב את הבחור הקשוח בסרטי אקשן ומערבונים, בין היתר "שבעת המופלאים", "גיהנום לגיבורים", "הבריחה הגדולה", "חידון בחרוזים", "גבר ללא חת", "פט גארט ובילי הנער", "צלב הברזל". בשנת 1998 זכה בפרס אוסקר לשחקן הטוב ביותר על תפקידו בסרט "פגיעה".

## ביוגרפיה
קובורן למד משחק באוניברסיטת UCLA, לאחר מכן עבר לניו יורק ולמד אצל מאמנת השחקנים הנודעת סטלה אדלר.

קובורן שיחק תחילה במחזות, ועבר לשחק בסרטים. תפקידו המרכזי הראשון היה בסרט "שבעת המופלאים" לצד יול ברינר, צ'ארלס ברונסון וסטיב מקווין.

בסוף שנות השישים הפך לכוכב, אף הוגדר כ'סמל סקס', כשהוא מגלם את התפקיד הראשי בסדרת סרטי ריגול משעשעים "האיש שלנו פלינט". למשך תקופה מסוימת נעלם מהמסך עקב מחלת שרירים ניוונית, ואחר שב להופיע, במשורה. בשנים האחרונות לחייו זכה לעדנה מחודשת ואף זכה בפרס האוסקר לשחקן משנה בשנת 1998 על תפקידו כאביו האלכוהוליסט של ניק נולטה בסרט "פגיעה".

## מותו
קובורן מת בפתאומיות, בגיל 74, מהתקף לב, בזמן שהאזין לרדיו. הוא השאיר אחריו אישה, בן ובת חורגת. אשתו, פאולה מורד, נפטרה מסרטן שנתיים לאחר מכן, ב-30 ביולי 2004, בגיל 49.

## פילמוגרפיה
* שבעת המופלאים (1960)
* גיהנום לגיבורים (1962) 
* הבריחה הגדולה (1963)
* חידון בחרוזים (1963)
* אמילי הופכת לאמריקאית (1964)
* סערה בג'מייקה (1965)
* אמריקה לאן? (1965)
* האיש שלנו פלינט (1966)
* קנדי (1968)
* *Last of the Mobile Hot Shots* (1970)
* בעבור חופן דינמיט (1971)
* פט גארט ובילי הנער (1973)
* בשן חורקת (1975)
* גבר ללא חת (1975)
* צלב הברזל (1977)
* בכח האש (1979)
* החבובות - הסרט (1979)
* נשואים בזוגות (1980)
* אקדוחנים צעירים 2 (1990)
* הדסון הוק (1991)
* הנזירות בלוז 2 (1993)
* מאבריק (1994)
* אירייזר (1996)
* הפרופסור המטורף (1996)
* תככים בטלסה (1996)
* פגיעה (1997)
* פייבאק (1999)
* טקסס רנג'רס (2001)
* מפלצות בע"מ (2001) - דיבוב 
* האיש משדות גן עדן (2001) 
* כלבי השלג (2002)

### טלוויזיה

* מלחמת האזרחים השנייה (1997) - סרט טלוויזיה של HBO

## קישורים חיצוניים

* 

* 

קטגוריה:ערכים שבהם תבנית בריטניקה אינה מתאימה
קטגוריה:קצרמר קולנוע
קטגוריה:שחקני קולנוע וטלוויזיה אמריקאים
קטגוריה:זוכי אוסקר: שחקן המשנה הטוב
קטגוריה:אישים שהונצחו בשדרת הכוכבים של הוליווד: קולנוע
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1928
קטגוריה:אמריקאים שנפטרו ב-2002
קרוסין

[ממוזער|300px|מוכר קרוסין ("נפט") ב[תל אביב, שנות ה-20 של המאה ה-20]]
**קרוסין** או **קרוסן**, הקרוי בלשון העם ובתחנות הדלק בישראל "נפט", הוא נוזל דליק חסר צבע שמתקבל מזיקוק נפט בטמפרטורות של בין C° 150 ל-C° 275. הקרוסין מורכב בעיקר מפחמימנים בעלי 12 עד 15 אטומי פחמן, אשר נפרדים מהנפט בערך בטמפרטורות אלו. בעבר היה שימוש רב בקרוסין כדלק להסקה (עד היום הוא משמש להסקה מרכזית בארצות הברית וקנדה ובמקומות שונים בעולם) ולעששיות נפט, אולם כיום הוא משמש בעיקר כדלק למנועי סילון ולמנועים רקטיים. השם "קרוסין" מגיע מהמילה היוונית "קרוס" (κερωσ, שפירושה "שעווה").

בדרך כלל זיקוק קרוסין ישירות מנפט גולמי מצריך טיפול ביחידת Merox או ב-hydrotreater כדי להוריד את רמת הגופרית שבו ואת פוטנציאל האיכול שלו. ניתן לזקק קרוסין גם על ידי שימוש ב-hydrocracker, שבו "משדרגים" את המרכיבים של הנפט הגולמי שאחרת היו טובים רק לדלק.

שימוש בקרוסין לבישול היה נפוץ בישראל לפני קום המדינה כדלק לפרימוסים ופתיליות. שימוש רווח נוסף היה לחימום, בעיקר בתנורי פתיליה ברובם מתוצרת פרידמן, שהיו נפוצים מאוד עד שנות ה-70. לאחר מכן השימוש בהם דעך. שימוש נוסף היה בתנורים עם ארובה. חזיון נפוץ היה מוכר הנפט שנסע ברכב קטן עם מכל ומכר נפט לשימוש ביתי בכמויות של ליטרים בודדים.

כיום השימוש הביתי הוא בעיקר במדינות מתפתחות, שם הוא בדרך כלל גם מזוקק ברמה נמוכה יותר. יש המשתמשים בו גם כדי לפלות כינים מהשיער, אך זהו טיפול מכאיב שעלול לגרום נזק לעור.

דלק מטוסי סילון, המכונה גם "דלק סילוני" (דס"ל), הוא קרוסין שעומד בתקנים מחמירים יותר, בעיקר ב"נקודת העשן" וטמפרטורת הקפיאה.

בתעשייה, הקרוסין משמש חומר גלם להפקת אתילן, פרופילן ופחמימנים ארומטיים. כמו כן הוא משמש כדלק בתעשיית הקרמיקה והזכוכית וכממס – למשל, בסינתזה של PVC.

פרטי גילוי הקרוסין לוטים בערפל ואין ודאות לגבי זהות מגלהו. על תואר זה מתחרים אנשים משלוש מדינות שונות – הרוסים טוענים כי מזקקי הקרוסין הראשונים היו האחים דובינין, אשר החלו בזיקוקו עוד בשנת 1823; הפולנים טוענים, כי מגלה הקרוסין הוא איגנצי לוקאשביץ', ואילו האמריקאים טוענים שמגלה הקרוסין הוא הרופא הקנדי אברהם גסנר, שגילה אותו בשנות ה-40 של המאה ה-19.

## קישורים חיצוניים

* 

קטגוריה:דלק
קטגוריה:נוזל קירור
קטגוריה:מוצרי נפט
קוגניציה

**קוגניציה** או **הַכָּרָה** (באנגלית: **Cognition**) מתארת את תופעת הידיעה האנושית.
קוגניציה מתייחסת לידע או מידע המצוי במוחו של אדם. היא כוללת גם את תהליכי רכישת ידע, עיבודו ויישומו.

הקוגניציה היא מושג קרוב למושג תודעה וקיימת חפיפה מסוימת ביניהן. עם זאת, אלה אינם מושגים זהים. בעוד שהתודעה מתייחסת לאיכות או למצב המודעות הסובייקטיבית של האדם, הקוגניציה מתייחסת למידע ולתהליכים של עיבוד מידע.

המונח קוגנציה מתאר גם תופעות מקבילות לידיעה האנושית בקרב בעלי חיים מפותחים.
יש המייחסים את המונח קוגניציה גם עבור מערכות עיבוד מידע מפותחות ובינה מלאכותית, אם כי קיימת מחלוקת בשאלה האם ניתן להגדיר אותן כבעלות קוגניציה.

תורת ההכרה היא ענף של הפילוסופיה המתרכז במהות וגבולות הידיעה.
מכלול המדעים ותחומי המחקר המדעי העוסקים בתהליכים ובתופעות של ההכרה מכונה מדעים קוגניטיביים.

## מקור המונח
מקור המילה קוגניציה הוא במילה הלטינית קוגנוסְצרה (cognoscere) (באיטלקית: conoscere,
קונושרה) שמשמעותה לדעת, להכיר.
המופעים המוקדמים של המילה קוגניטיבי (cognitive) במילון אוקספורד האנגלי מסבירים את המושג כ"התכוננות לפעולה או תהליך של ידיעה". המופע הראשון מ-1586, מראה כי המילה שימשה בהקשר של דיונים על התאוריות האפלטוניות של ידע.

## תופעות קוגניטיביות
התופעות הנכללות במושג קוגניציה הן, בין השאר: שפה, חשיבה, תפיסה, הבנה, למידה, קשב, זיכרון, יצירתיות, ייצוג ידע, הסקת מסקנות, קבלת החלטות ופתרון בעיות.

תפקודים קוגניטיביים שונים מתבססים על תהליכים מוחיים שונים. כלומר, הקוגניציה מתבססת על הפעילות של מערכת העצבים.

## אסטרטגיות קוגניטיביות

אסטרטגיה קוגניטיבית היא כלי או תוכנית פעולה שמשמשת להוצאה לפועל של מטלה או להשגת מטרה. האסטרטגיה היא המענה לשאלה "איך לבצע את המטלה?" ויכולה להיות קשורה לאדם, למטלה או לסביבה. אסטרטגיה יכולה להיות מודעת או מופנמת, חיצונית ופנימית. נעשה באסטרטגיה שימוש בעת ביצוע מטלה חדשה, כאשר נתקלים בקושי או כאשר נעשה שינוי במטלה מוכרת. אסטרטגיה יכולה להיות ממוקדת למטלה ספציפית או כללית ולשמש למטלות שונות. לרוב נעשה שימוש במספר אסטרטגיות בו זמנית.

## ראו גם
* אמפיריציזם
* תפקודים ניהוליים
* משפרי קוגניציה
* פרה-קוגניציה

## קישורים חיצוניים

* , הסבר על נפלאות הקוגניציה ומגבלותיה
* 
* 

## הערות שוליים

*
קטגוריה:מדעים קוגניטיביים
קטגוריה:פילוסופיה של הנפש
סטרטגוס

**סטרטגוס** (יוונית: **στρατηγός**, ברבים: **στρατηγόί**, סטרטגוי) היה מפקד צבא ביוון העתיקה. בתקופת האימפריה הביזנטית המונח תיאר גם מושל צבאי.

## תפקיד הסטרטגוס באתונה בעת העתיקה
בדמוקרטיה האתונאית הסטרטגים היו נבחרים בבחירות דמוקרטיות לתפקיד מפקדי הצבא בים וביבשה. הייתה זה המשרה רמת הדרג ביותר אליה נתקיימו בחירות (המינוי למשרות גבוהות יותר נעשה בהגרלה). סטרטגוס נבחר לתקופה של שנה, אך משרה זו לא הייתה מוגבלת לא בכמות הפעמים שניתן לכהן בה ולא ברצף הכהונות, כך שעם הזמן השיגו הסטרטגים השפעה רבה בתחומים של מדיניות חוץ, מדיניות כלכלית וענייני האימפריה.

## לשון התנאים
התנאים השתמשו בלשון אסטרטיג למפקדי הצבא ולשרים.

על הפסוק: וַיִּקְצֹף מֹשֶׁה עַל פְּקוּדֵי הֶחָיִל שָׂרֵי הָאֲלָפִים וְשָׂרֵי הַמֵּאוֹת הַבָּאִים מִצְּבָא הַמִּלְחָמָה ().

תרגם יונתן בן עוזיאל: וּכְנַס מֹשֶׁה עַל אִסְטְרְטִיגִין דִמְמַנָן עַל חֵילָא רַבָּנֵי אַלְפִין וְרַבָּנֵי מַאֲוָותָא דְאָתוּ מֵחֵיל סִדְרֵי קְרָבָא.

כך תרגם גם את "מַצַּב פְּלִשְׁתִּים" ().

ובמדרש רבה משמעותו היא שרים:

משל למלך שהיה לו שני איסטרטיגין אחד שליט ביום ואחד שליט בלילה, והיו שניהם מדיינין זה עם זה, זה אומר ביום אני שולט, וזה אומר ביום אני שולט, קרא המלך לראשון א"ל פלוני יום יהא תחומך, וכן לשני א"ל פלוני לילה יהא תחומך (בראשית פרשה ג).

וכך ביאר הרד"ק (שמואל א, יג, כג) את כוונת המדרש: "ופירושו שרים". וכך פירש הרשב"ם (בבא בתרא קמג ע"א).

## שימוש מודרני
בצבא היווני המודרני, סטרטגוס היא הדרגה הגבוהה ביותר. דרגות צבאיות יווניות בכירות אחרות הם נגזרות של מילה זאת: **אנטיסטרטגוס** ו**יפוסטרטגוס**.

מילה זו היא מקור המילה המודרנית "אסטרטגיה", במובן זה, הסטרטגוס היה קובע האסטרטגיה הצבאית.

ב"המשחק של אנדר", ספרו של אורסון סקוט קארד, ניתן התואר לאחד משלושת המנהיגים של הצי הבינלאומי.

## הערות שוליים

קטגוריה:יוון העתיקה: היסטוריה צבאית
קטגוריה:משרות פוליטיות
קטגוריה:האימפריה הביזנטית: צבא וביטחון
Definition

**Definition** הוא אלבומו הרביעי של רועי הראבן והראשון שנמכר בצורה מסחרית.
## הפקה
אלבום זה הוא אחד משיאי הקריירה של הראבן כיוון שהוא השתמש באלמנטים אלקטרוניים חדשים. האלבום החל כפרויקט נסיוני וכמעט נגנז, אך בדיעבד נוצר אלבום מוצלח שאף יוצא למספר מדינות באירופה.

האלבום, ששווק עם הסיסמה Definition - Write it down, כולל בתוכו אלמנטים סימפולים רבים של קטעים משירים ישנים. הוא אף מכיל קטעים אלקטרוניים רבים, כמו Christ ו-Lib, שמתאימים לסגנון הדיסקו. רצועות אחרות, כמו "Heart" גובלות בסגנון הפסיכדלי.

לאחר השקת הדיסק אמר הראבן: "האלבום כולו, Definition, עוסק בטבע החומר, וגם בטבע הרוח. תשע הרצועות שבתוכו הן מסע בעולם החומר והרוח הזה. כל רצועה מייצגת פן אחר של החומר ושל הרוח. הרצועה החשובה באלבום היא Heart, שכן היא נושאת בתוכה את הצופן המלא שמאחוריו התגבש האלבום כולו. זה הצופן שבחומר. התעלומה, הרצון לפענח, החסר והשלם".

האלבום יצא בהפקה מושקעת, בצורה של Digipack, הוא קצר יחסית, תשע רצועות בלבד, אך כולל את הסינגל "פליטי החיים", שזכה להשמעות ספורות ברדיו בתוכנית "רוק בישראל" עם יואב קוטנר בגל"צ, וב-88 FM על ידי אהוד מנור.

## רשימת שירים




## שותפים באלבום
* רועי הראבן - שירה, קלידים, מילים ולחן.
* עומר שפירא - בס.
* שחר שריג - גיטרה.
* אדי סלוטניצקי - עיצוב עטיפה.

## קישורים חיצוניים

קטגוריה:אלבומים בעברית
סולם הטונים השלמים

במוזיקה **סולם הטונים השלמים** הוא סולם המורכב ממרווחים של טון בין כל צליל. מפני שסולם זה מורכב מטונים שלמים, יש בו רק אקורדים מוגדלים. לסולם זה יש רק 2 "היפוכים": אם הסולם מתחיל מהתו דו, אז צליליו יהיה דו, רה, מי, פה#, סול# ולה#. אם מתחילים לנגן אותו מהתו דו#, אז צליליו יהיו: דו#, רה#, פה, סול, לה, וסי. אם מתחילים את הסולם מהצליל רה, הצלילים יהיו זהים לסולם שמתחיל מהצליל דו. נגינה של הסולם נותנת תחושה אין סופית, ושימוש נפוץ בסולם קיים בסרטים, כדי ליצור אפקט של חלום, או משהו על-מציאותי.

## ראו גם
*סולם (מוזיקה)
*סולם מינורי
*סולם מז'ורי
*סולם מוקטן

## קישורים חיצוניים

* 

קטגוריה:סולמות במוזיקה
קלטת שמע

שמאל|ממוזער|250px|קלטת שמע
[ממוזער|250px|קלטת מתוצרת [TEAC]]
שמאל|ממוזער|'''הלוגו של קלטת השמע''' - היה השראה ללוגו של התקליטור כעבור 20 שנה.
**קלטת שֶמע** (באנגלית: **Compact audio cassette** וכן **Musicassette** ובקיצור **MC**; בלעז: **קָסֶטַה**) היא מארז מלבני העשוי פלסטיק שבתוכו סרט מגנטי, המשמשת להקלטה או להשמעת קול באמצעות רשמקול קלטות.
## היסטוריה
את קלטת השמע הציגה חברת פיליפס בשנת 1963 כמדיום להקלטה ולהשמעה של מלל ולשימוש כדיקטפון. עקב הנוחות בשימוש וממדיה הקטנים החלו להשתמש בקלטת להקלטה ולהשמעת מוזיקה.

השימוש הנרחב בקלטת זו החל בסביבות שנת 1968 והתרחב עם השנים. דחיפה חזקה בשימוש הייתה בשנות ה-80 של המאה ה-20 לאחר שחברת סוני הציגה ב-1979 את הווקמן לקלטות (Sony Walkman) - מכשיר השמעה קטן כמעט בגודל של קלטת עם אוזניות שאפשר לשמוע מוזיקה בכל מקום.

קלטת השמע שימשה להקלטה אישית ומסחרית, וכן להפצה מסחרית של מוזיקה, לצד התקליט שקדם לה ולתקליטור שבא אחריה. השימוש בקלטות אלו היה נפוץ מאוד בעבר, למרות חסרונותיהן:
*האיכות הבסיסית של ההקלטה וההאזנה נמוכה בקלטת השמע (ראו שימושים נוספים בהמשך) ומכילה בדרך-כלל רעשים לבנים.
* איכות השמע עלולה להיפגם בקלות בעקבות אחסון לא נכון והשמעות חוזרות ונשנות של הקלטת.
* הסרט המגנטי רגיש לשחיקה ונוטה להיקרע, בהוציאו כך את הקלטת מכלל שימוש. (בשימוש ביתי היו מי שנהגו להדביק את הסרט הקרוע באמצעות לק ציפורניים ולהחזיר כך את הקלטת לשימוש, תוך ויתור על קטע מההקלטה).

מסוף שנות ה-80 של המאה ה-20 חלה ירידה בשימוש בהן. צריבת התקליטורים הפכה נפוצה, והיו לתקליטורים יתרונות רבים: הצליל איכותי הרבה יותר ואינו מתדרדר עם השימוש, התקליטורים אמינים יותר ומאפשרים דילוג לשירים בקלות ובזריזות.

לאחר שהמכירות הגיעו לשפל בעשור הראשון של המאה ה-21, חווה הענף התעוררות נוסטלגית, המקבילה לזו שמתרחשת בענף תקליטי הוויניל. יצרנית הקלטות הגדולה בארצות הברית דיווחה כי שנת 2014 הייתה השנה הטובה ביותר לחברה מאז הוקמה ב-1969.

## שימושים נוספים
שמאל|ממוזער|170px|קלטת שמע לנתונים (data)

### שמירת נתוני מחשב
* שימוש נוסף לקלטת נעשה במחשבים הביתיים הראשונים בשנות ה-70 כאשר השתמשו בקלטות שמע לשם אגירת נתוני מחשב או תוכנות זאת כתחליף זול וזמין לתקליטון. הנתונים נרשמו כצלילים אנלוגיים ברשמקולים רגילים על גבי הקלטת, והושמעו למחשב כצלילים כמו צלילי הפקס.
* הקלטת מלל בדיקטפון ובמזכירה אלקטרונית.

## סוגי קלטות
* קלטת בממדי אורך סטנדרטיים עם סרט המאפשר הקלטה למשך:
** ארבעים וחמש דקות
** שישים דקות
** תשעים דקות
** מאה עשרים דקות (סרט דק שנקרע בנקל)
* קלטות נורמל (הקלטות הפחות איכותיות, אך הנפוצות יותר בגלל מחירן הזול יחסית)
* קלטות כרום (איכותיות יותר מקלטות נורמל. פחות רעשים לבנים, לוכדות יותר פרטים במיוחד בתדרים הגבוהים)
* קלטות מטאל (הקלטות האיכותיות ביותר, אך דורשות גם ציוד ההקלטה איכותי מאוד כדי להפיק מהן את המיטב, ובתנאים כאלה הן אף יכולות להתקרב לאיכות שמע של תקליטור)
* קלטות קטנות לטייפ מנהלים
* קלטות שקצות סרט ההקלטה שלהן מחוברים (שימשו למזכירות אלקטרוניות).

## ראו גם
* קלטת וידאו

## קישורים חיצוניים

* 
* 
* 

## הערות שוליים

קטגוריה:אלקטרוניקה בידורית
קטגוריה:מוזיקה מוקלטת
קטגוריה:התקני אחסון נתונים
קטגוריה:טכנולוגיות מיושנות
אלכסי לייהו

שמאל|ממוזער|200px|אלכסי לייהו ב-2007
**אלכסי " Wildchild" לייהו** (בפינית: **Alexi Laiho**; 8 באפריל 1979 – דצמבר 2020) היה סולן וגיטריסט בלהקות צ'ילדרן אוף בודום וקילהולוט. נוסף על כך, היה הגיטריסט הראשי בלהקת סינרג'י.

## ביוגרפיה
לייהו נולד בשם מארקו וולה אלקסי לייהו באספו שבפינלנד. בגיל 7 הוא החל לנגן בכינור ובגיל 11 החל לקחת שיעורי גיטרה בקונסרבטוריון הפיני של פופ וג'אז. בנוסף, הוא למד שם לנגן בפסנתר.
הוא הושפע ממוזיקת ההבי מטאל ששמעה אחותו. לייהו היה חבר בלהקת "T.O.L.K", וב-1993 הקים את להקת המטאל נאו-קלאסי, " IneartheD". מאוחר יותר שינתה הלהקה את שמה ל"צ'ילדרן אוף בודום. באותה שנה, עברו חברי הלהקה לגור בהלסינקי.

בגיל 16, עזב לייהו את בית הספר, כדי להשקיע במוזיקה יחד עם צ'ילדרן אוף בודום.
ב-1997, הוא הצטרף ללהקת "Thy Serpent", אך עזב אותה לאחר תקופה קצרה.
במהלך קונצרט של צ'ילדרן אוף בודום ברוסיה עם להקת " Impaled Nazarene", הזמינו חברי הלהקה השנייה את לייהו להיות הגיטריסט הראשי שלהם. הוא הצטרף ללהקה, והיה חבר בה עד 2001, אך מעולם לא הביע עניין בלהקה.

ב-1999, הזמינה קימברלי גווס את לייהו להצטרף ללהקתה, סינרג'י, בתור גיטריסט ראשי. ב-2001, הצטרף גיטריסט נוסף ללהקה בשם רופה, דבר שיצר מתח בין הגיטריסטים, ותחרויות של מי יבצע סולואים בשירים.

בפברואר 2002, נישא לייהו לסולנית הלהקה, קימברלי גווס, והתגרש ממנה ב-2004, אך הם נשארו חברים טובים.

ב-2004, הקים לייהו פרויקט צד בשם Kylähullut, אשר הוקם עם חברו ללהקה טומי לילמן ווסה ג'וקינן מלהקת Klamydia.

התחביב העיקרי של לייהו היה מכוניות. אביו לימד אותו לנהוג כשהיה בן 10.

הכינוי שלו Wildchild (בתרגום לעברית:ילד פרא) בא מאחד השירים המפורסמים של W.A.S.P.

## דיסקוגרפיה

;צ'ילדרן אוף בודום
Albums, Demos, and EPs;
* *Implosion of Heaven - Demo* (1994)
* *Ubiquitous Absence of Remission - Demo* (1995)
* *Shining - Demo* (1996)
* *[[Something Wild (album)|Something Wild]]* (1997)
* *[[Hatebreeder]]* (1999)
* *[[Tokyo Warhearts]]* (Live CD, 1999)
* *[[Follow the Reaper]]* (2001)
* *[[Hate Crew Deathroll]]* (2003)
* *[[Trashed, Lost & Strungout]]* (2004)
* *[[Are You Dead Yet?]]* (2005)
* *[[Stockholm Knockout Live - Chaos Ridden Years]]* (Live CD & DVD 2006)
* *[[Blooddrunk]]* (2008)
* *2009) *skeletons in the closet) (אלבום קאברים)

;סינגל
* *Children of Bodom* (1998)
* *[[Downfall (single)|Downfall]]* (1999)
* *Hate Me!* (2000)
* *You're Better Off Dead!* (2002
* *Needled 24/7* (2003)
* *[[In Your Face (single)|In Your Face]]* (2005)
* *Are You Dead Yet? (2006)
* *Thrashed Lost And Strungout (2006)

;סינרג'י
* *[[Beware the Heavens]]* (1999)
* *[[To Hell and Back]]* (2000)
* *[[Suicide By My Side]]* (2002)

;Kylähullut
* *[[Keisarinleikkaus]]* (2004)
* *[[Turpa Täynnä]]* (2005)
* *Lisää Persettä Rättipäille* EP (2007)

;Impaled Nazarene
* *[[Nihil (Impaled Nazarene album|Nihil]]* (2000)

## קישורים חיצוניים
* 

* 

## הערות שוליים

קטגוריה:גיטריסטים פינים
קטגוריה:מוזיקאי מטאל
קטגוריה:פינים שנולדו ב-1979
קטגוריה:פינים שנפטרו ב-2020
קרינתיה

**קרינתיה** (בגרמנית: **Kärnten**) היא אחת מתשע מדינות אוסטריה הממוקמת בדרום המדינה, וגובלת עם סלובניה ואיטליה. שטח המדינה הוא 9,536 קמ"ר, רובו משתרע על הרי האלפים והוא משופע בכ-200 אגמים שהגדול שבהם הוא אגם ורתר. אוכלוסיית קרינתיה מונה כ-560,000 תושבים נכון לשנת 2009. בירתה היא קלגנפורט והעיר השנייה בחשיבותה היא פילאך (או וילאך). שתי הערים האלו קשורות בקשר כלכלי חזק.

תושבי המדינה הם דוברי גרמנית בניב ייחודי, מלבד המיעוט הסלובני שמונה כ-14,000 נפש ומרוכז בדרום המדינה. עד שנהרג ב-11 באוקטובר 2008, שימש ירג היידר, כמושל קרינתיה. דמותו של היידר הייתה שנויה במחלוקת בעקבות כמה גילויי דעת קסנופוביים שהיו לו והשתייכותו לימין הקיצוני.

לאחר תום מלחמת העולם השנייה הוכללה קרינתיה באזור הכיבוש הבריטי.

מקור שמה של קרינתיה בקרנים, עם קלטי שישב באזור החל במאה ה-5 לפנה"ס. דוכסות העבר של קרינתיה הייתה חלק מהאימפריה הרומית הקדושה עד 1806, כשהתפרקה וקרינתיה הפכה למדינת כתר באימפריה האוסטרו-הונגרית. הגבול הנוכחי של אוסטריה עם סלובניה נקבע במשאל עם ב-10 באוקטובר, 1920.

התעשיות העיקריות בקרינתיה הן תיירות, אלקטרוניקה, הנדסה, ייעור וחקלאות. לתאגידים הרב-לאומיים פיליפס וסימנס AG פעילות רבה במדינה.

## חלוקה מינהלית
קרינתיה מחולקת לשמונָה מחוזות ושתי ערי-מחוז:

### מחוזות
* שפיטל אן דר דראוּ
* הרמאגור
* מחוז פילאך
* פלדקירכן
* סנקט פייט אן דר גלאן
* מחוז קלאגנפורט
* פלקרמרקט
* וולפסברג

### ערי מחוז
* קלאגנפורט
* פילאך

## קישורים חיצוניים

* 

* מדריך תיירות בקרינתיה  
* 
* 
* 

## הערות שוליים

*
קטגוריה:אוסטריה: מדינות
היסטמין

**היסטמין** (**Histamine**) הוא תרכובת אורגנית, נגזרת של אימידזול, המעורבת בתגובות מקומיות של מערכת החיסון. פעילות היסטמין גורמת להרחבת כלי דם ולכיווץ שריר חלק (לדוגמה, בריאות). היסטמין משתחרר בעודף כאשר קיימת תגובה אלרגית, כולל אסתמה. פעילות היסטמין מעוכבת על ידי האנטיהיסטמינים הנפוצים בתרופות מדכאות אלרגיה.

## תכונות כימיות

השם הכימי של היסטמין הוא **2-4-אימידזוליל-אתילאמין** ונוסחתו C5H9N3. היסטמין נוצר בתא על ידי דקרבוקסילציה של חומצת האמינו היסטידין, המתבצעת על ידי האנזים L-היסטידין דקרבוקסילאז. בהרעלות מזון מסוימות מתרחשת המרה של היסטידין להיסטמין.

## פיזיולוגיה

שחרור היסטמין קשור לתגובות אלרגיות הגורמות לתגובה דלקתית בגוף ולכיווץ רקמת השריר החלק. היסטמין משוחרר על ידי תאי פיטום בעיקר כאשר הם עוברים תהליך של דגרנולציה בגלל קישור האלרגנים לנוגדני ה-IgE בתא הפיטום. ההיסטמין שולט גם על ייצור חומצת המעי ויכול לשמש כמוליך עצבי במערכת העצבים המרכזית.
כמו כן, להיסטמין תפקיד מרכזי בשינה-
עם ירידתו בדם, תשישות הגוף והעייפות גוברים (תרופות מסוג אנטי-היסטמין עלולות לגרום לישנוניות).

השפעת היסטמין עוברת דרך קולטני היסטמין, אשר מסווגים למספר משפחות:
* H1 - קישור היסטמין לקולטן זה גורם לתופעות ה־vasodilation (התרחבות כלי הדם), bronchoconstriction (כיווץ דרכי הנשימה בריאות כתוצאה מהתהדקות השריר החלק סביבם), הפעלת שריר חלק, הפרדת תאי אנדותל, סרפדת, כאבים וגירוד כתוצאה מעקיצת חרקים.
* H2 - קשור בעיקר לבקרה על ייצור חומצת המעי.
* H3 - גורם להפרשה מופחתת של המוליכים העצביים: היסטמין, אצטילכולין, נוראפינפרין וסרוטונין.
* H4 - מצוי על גבי אאזנופילים ונויטרופילים, גורם לכמוטקסיס (נדידת תאים) לאתר הדלקת ולביטוי מולקולות אדהזיה בכלי הדם באזור (קולטן זה התגלה לאחרונה ועדיין לא נחקר דיו).

## שימוש ברפואה

שימוש רפואי שיש להיסטמין הוא בבדיקה בה נותנים למטופל היסטמין ובודקים האם ההיסטמין גורם לבעייתיות בתפקוד הריאות והנשימה.
## קישורים חיצוניים

* 

קטגוריה:מערכת החיסון
קטגוריה:תרכובות ביוכימיות
קטגוריה:מוליכים עצביים
קטגוריה:מונואמינים
דינר אלג'ירי

**דינר אלג'ירי** (בערבית: **دينار جزائري**, סימון לפי תקן ISO 4217: **DZD)** הוא ההילך החוקי של אלג'יריה. כמטבעות רבים במזרח התיכון, המטבע מכונה דינר על בסיס המטבע דנאריוס מהתקופה הרומית. כל דינר כולל 100 סנטימס.

המטבעות בתפוצה כללית של 5, 10, 20, 50 ו-100 דינר. מטבעות הסנטימס אינם נמצאים עוד בשימוש רחב, כמוהם כמטבעות 1 ו-2 דינר. השטרות בשימוש הם בערכים של 100, 200 ו-1,000 דינר. נכון לינואר 2022, היחס בין הדינר לשקל הוא כ-43 דינר לשקל אחד.
טקסט=|מסגרת|מטבעות של 5, 10, 20 ו-50 דינר (1998)

## שערי חליפין

## קישורים חיצוניים

קטגוריה:אלג'יריה: כלכלה
קטגוריה:מטבעות אפריקה
קטגוריה:מטבעות
אנטוניו מאוצ'י

**אנטוניו סאנטי ג'וזפה מאוצ'י** (באיטלקית: **Antonio Santi Giuseppe Meucci**, 13 באפריל 1808 – 18 באוקטובר 1889) היה ממציא איטלקי-אמריקאי, שיש הרואים בו כממציא האבטיפוס הראשון של הטלפון המודרני. בשנת 2002 החליט בית הנבחרים של ארצות הברית כי יש להכיר בהישגיו של מאוצ'י ולהוקיר את עבודתו על המצאת הטלפון.

## ביוגרפיה
מאוצ'י נולד בסאן פרדיאנו (Borgo San Frediano), פרוור של פירנצה. הוא למד כימיה והנדסה מכנית באקדמיה של פירנצה לאומנות, ועבד בתיאטראות כטכנאי במה. ב־7 באוגוסט 1834 הוא נשא לאישה את אסתר מוקי (Esterre Mochi), מעצבת תלבושות. בעקבות השתתפות בקונספירציה שעירבה את התנועה לאיחוד איטליה בשנים 1833–1834, נאסר מאוצ'י לשלושה חודשים וסבל ממעקב והטרדה של המשטרה.

בעקבות המאסר היגרו מאוצ'י ואשתו לאמריקה באוקטובר 1835, תחנתם הראשונה הייתה בקובה שם השיג מאוצ'י עבודה בהוואנה. ב־1850, היגר מאוצ'י לארצות הברית והתיישב בסטטן איילנד שבניו יורק, שם גר לשארית חייו.

## המצאת הטלפון
בסביבות 1854 מאוצ'י המציא מכשיר שאיפשר לו לתקשר בין חדר בקומה השנייה של ביתו לבין מעבדתו במרתף, וזאת על מנת לתקשר עם אשתו הנכה שסבלה משיגרון (ראומטיזם), לפני כן המציא מכשיר שאיפשר לתקשר באמצעות צינור בין חדר הבקרה לבמה בתיאטרון.

נכסיו של מאוצ'י התדלדלו בעת שהותו בארצות הברית, וזאת גם בשל העובדה שסייע לאיטלקים רבים להגר לאמריקה, והוא נאלץ לחיות מתרומות. ב־1860 התכוון מאוצ'י להציג את המצאתו בניו יורק, אולם פיצוץ שאירע בספינה גרם לו לפגיעות קשות והוא נאבק על חייו. בתקופה זו, כאשר מצבה הכלכלי של המשפחה התדרדר עוד, מכרה אשתו את עבודותיו השונות כולל הטלפון לסוחר תמורת 6 דולרים בלבד.

מאוצ'י התאושש וחזר להמצאותיו אולם לא הצליח לגייס את 250 הדולרים שהיו דרושים לשם הגשת פטנט על ה"טלגרף המדבר" שלו (הוא הצליח לגייס סכום זה לרישום 14 פטנטים אחרים בשנים 1859–1883), ולכן הגיש "הצהרת כוונות" מעין פטנט מוקדם שהיה נהוג בארצות הברית עד 1909, הצהרה זאת עלתה לו 20 דולרים בלבד לשנה, ואושרה בשנים 1871–1873. מיד לאחר רישום הבקשה שלח מאוצ'י את המצאתו ל"וסטרן יוניון טלגרף קומפאני", ובמשך שנתיים ניסה מאוצ'י לשכנע את החברה לאפשר לו להציג את "הטלגרף המדבר" על קווי התקשורת שלה, אולם נענה בדחיות חוזרות ונשנות, בשנת 1874 ביקש מאוצ'י את המצאתו בחזרה ונענה שזאת "אבדה".

ב־1876 הגיש אלכסנדר גרהאם בל פטנט על המצאת הטלפון, הפטנט לא הציג שרטוטים מדויקים של המכשיר אלא רק תיאר את הפונקציה אותה ימלא, כששמע על כך מאוצ'י ניסה לפעול במשרד הפטנטים בוושינגטון אולם שם נמסר לו שכל הרישומים אודות הפטנט המוקדם שהגיש אבדו.

במשך יותר ממאה נחשב בל כממציא הטלפון בכל מקום למעט איטליה. ב-16 ביוני 2002 החליט בית הנבחרים של ארצות הברית כי יש להכיר בהישגיו של מאוצ'י ולהוקיר את תרומתו להמצאת הטלפון. בין אם המציא מאוצ'י את הטלפון ובין אם לא, לא היה לו כל חלק מעשי בהפיכת הטלפון למכשיר תקשורת נפוץ כמו לבל.

## קישורים חיצוניים

* 
* 

## הערות שוליים

קטגוריה:ממציאים אמריקאים
קטגוריה:מהגרים מאיטליה לארצות הברית
קטגוריה:טלפוניה
קטגוריה:הוואנה: אישים
קטגוריה:אמריקאים שנולדו ב-1808
קטגוריה:אמריקאים שנפטרו ב-1889
התרבות הכבארית הגאומטרית

**התרבות הכַּבַּארִית הגאומטרית** היא תרבות ארכאולוגית של ציידים-לקטים שהתקיימה בשלהי תקופת הקרח האחרונה בלבנט, בשלב התיכון של התקופה האפיפלאוליתית, כ-18,000–15,000 שנים לפני זמננו, לפי תיארוך פחמן-14 מכויל. מיד לאחרי תרבות זו הופיעה התרבות הנאטופית, שהיא שלב המעבר לישיבת קבע ולתרבויות התקופה הנאוליתית. עקב כך, לתרבות הכבארית הגאומטרית חשיבות גדולה להבנת תהליך המעבר מחברות הציידים-לקטים הנוודים של התקופה הפלאוליתית לכפרי הקבע החקלאיים של התקופה הנאוליתית.

שורשיה של התרבות הכבארית הגאומטרית בתרבות הכבארית (הנקראת על־שם מערת כבארה). הכבארים המקוריים הוגבלו באזור מחייתם לחוף הים התיכון, אולם סביב 12,500 לפנה"ס התפשטו על אזורים נרחבים מסוריה עד לסיני. הגורם להתרחבות טמון במצב האקלימי ששרר בלבאנט: הקור והיובש שאפיינו את ימי הכבארים הוחלפו בתנאים נוחים למחיה, וכך עודדו התפשטות והשתכללות חברתית המוצגת בתרבות הכבארית הגאומטרית. מספר היישובים עלה והנחלה הכבארית התרחבה, ויש בכך להעיד על גידול באוכלוסייה שנבעה מריבוי המשאבים וזמינותם.

נשמר קשר בין יישובי הדרום, אשר היו קטנים יחסית, ליישובי החוף, כפי שמעידות קונכיות מהים התיכון שנמצאו באתרים דרומיים. אולם המשבר האקלימי הקרוי בפי החוקרים הדריאס הצעיר, אשר התאפיין בהתקררות מהירה ופיחות במשקעים, הניס את הכבארים מהדרום, מפאת חוסר יכולתם להתרגל לניצול המשאבים הדלילים אשר נעשו פחותים יותר ויותר עם החמרת ההתחממות. כמו כן, התחרות לניצול המשאבים בינם לבין המושאבים, יושביה המקוריים של מצרים ועמק הנילוס אשר חדרו לסיני ולנגב והיו יותר מותאמים לניצול המשאבים הדלילים, תרמה להעלמות התרבות הכבארית הגאומטרית מהנגב. בצפון הארץ קמה התרבות הנאטופית, וסמוך לכך נעלמה הכבארית.

ממאפייניה הבולטים של התרבות הכבארית הם "המיקרוליתים הגאומטריים". צורתם הייתה טרפזית ומלבנית והם עוצבו מלהבונים בתהליך סיתות הצור. מנגד, נמצאו עדויות למיקרוליתים משולשיים, ואף טכניקת הנקר המיקרוליתי. ניתן להצביע על מספר שינויים שעברו הכלים לאורך השנים. השינויים עמדו בעיקר על עיבוי רוחב המיקרולית. נמצאו השפעות אזוריות על עיצוב וחדות הכלים. תעשיית החרטים הכבארית הגאומטרית הייתה דלה למדי, וכזאת הייתה גם תעשיית המגלים.

לבני התרבות היו כלי כתישה וקערות למיניהן. אלו העידו על שכלול בשימוש המזון המלוקט וקשירת קשר חזק יותר עם הלקט שהיה בעיקרו דגן הבר. עם זאת, הלקט לא היווה חלק מהותי מתזונת הכבארים. ציד יחמורים, צבאים, חזירי בר, שורי בר ובובאל היה נפוץ בקרב הכבארים הגאומטריים.

גודל האתרים הכבאריים לא עולה על 400 מטרים רבועים. ביישובים חיו לכל היותר קבוצות מצומצמות של שלוש משפחות. בני התרבות חיו הן במערות והן באתרים מאורגנים. הם נדדו ממחנה אחד לשני בהתאם למזג האוויר. המחנות ההררים שמשו בקיץ והנמוכים בחורף. נמצאו מספר בקתות מדופנות ששמשו למגורים, וכן קירות ובמה באזור חיפה. נמצאו מספר עדויות לקבורה, אולם לא מדובר במנהג נפוץ ומקובל. צדפות הדנטליום שמשו לעיתים לעיטור המתים ולעיתים לסחר.

## לקריאה נוספת
* אנה בלפר-כהן, **תולדות האדם הקדמון**. סדרת האוניברסיטה המשודרת, 1992, עמ' 109–112.
* עופר בר-יוסף ויוסף גרפינקל, **הפרהיסטוריה של ארץ ישראל: תרבות האדם לפני המצאת הכתב**. ירושלים, הוצאת אריאל, 2008, פרק 5.

## קישורים חיצוניים
* על החפירות באתר ואדי זיקלב.

## הערות שוליים

כבארית גאומטרית
קטגוריה:התקופה האפיפלאוליתית
נחל שקמה

שמאל|ממוזער|200px|שרידי גשר רכבת מעל לנחל פורה, 1/08
**נַחַל שִׁקְמָה** (בערבית: ואדי אל-חַסִי), הוא נחל אכזב בדרום שפלת יהודה העובר דרך מישור החוף הדרומי ונשפך לים התיכון. אורכו של הנחל כ-60 ק"מ ושטח אגן הניקוז שלו כ-750 קמ"ר.

## גאוגרפיה
ראשיתו של הנחל בגבעות להב ממזרח לקיבוץ דביר. הנחל זורם לכיוון צפון מערב בין גבעות פורה לגבעות רוחמה, עד לתל חסי שם נשפך אליו נחל אדוריים, והנחל פונה מערבה וזורם בעמק נחל שקמה, חוצה את אזור רכסי הכורכר גברעם-נירעם, וסמוך לאור הנר פונה שוב לצפון מערב, מקבל את נחל חנון צפונית–מזרחית לנתיב העשרה, ונשפך לים התיכון מערבית לקיבוץ זיקים. בפועל, נאגרים מי השיטפונות הזורמים בנחל במאגר שקמה מדרום לזיקים, ורק עודפיהם זורמים לים.

הנחל עובר בסמוך ליישובים דביר, תלמים, אור הנר, ארז, נתיב העשרה וזיקים. אתרים נוספים הסמוכים לנחל הם תל מלחה, באר שקמה, תל נגילה, תל חסי, ותל שקף.

## מסלולי טיול
מקיבוץ דביר ועד סמוך למחלף קמה עובר בצמוד לנחל קטע משביל ישראל.

**דרך נוף נחל שקמה** מתאימה לתנועה ברגל וברכב. על אף שמה, ברובה אינה עוברת בסמוך לנחל. זוהי דרך עפר היוצאת משמורת פורה, עוברת ליד מאגר פורה, הגשר הטורקי מעל נחל פורה (יובל של נחל שקמה), תל נגילה וחורבת מרשן. כקילומטר וחצי מערבית לחורבת מרשן הדרך נצמדת לערוץ נחל שקמה עמו היא ממשיכה עד לקיבוץ אור הנר. הדרך מתחברת שוב לתוואי הנחל בחציית כביש 34, חוצה בסמוך לנחל את כביש 4 ומסתיימת ליד קיבוץ כרמיה. הדרך מסומנת במפות בכחול ובשטח באמצעות עמודונים.

## היסטוריה
בשנת 1863, ביקר חוקר ארץ ישראל ויקטור גרן באזור, תיעד את השרידים העתיקים באזור, ואת חציית נחל שקמה (לו הוא קרא "נהר אריביה" כשם הכפר הערבי הרביא שהיה ממוקם בשפך הנחל). גרן כתב:.

ב-19 בדצמבר 1966 נספו שני חיילי צה"ל כאשר משאית צבאית נסחפה בעת שיטפון בנחל. זרם השיטפון הוערך ב-500 קוב בשנייה. כתב העיתון דבר תיאר:.

בסוף שנת 1978 התגלה גז טבעי בקידוח שבוצע באזור הנחל, אחר כך בוצעו שני קידוחים נוספים בהם לא נמצא גז והפרויקט הוכרז כלא כלכלי.

## קישורים חיצוניים

* אתר מרחב שקמה
* 
* נחל שקמה - אגן מרכזי, **סקר, ניתוח והערכה של משאבי טבע, נוף ומורשת האדם**, יחידת הסקרים - מכון דש"א.
* https://www.gov.il/BlobFolder/reports/torrential_rain1/he/water-sources-status_floods_shiqma-2012-2013.pdf
* גשר ותחנת הרכבת דיר סנייד, מיזם אבני מורשת
* מסלול טיול לאורך נחל שקמה ושמורת פורה - מתוך האתר "שבילים"
* 
* 

## הערות שוליים

שקמה
שקמה
קטגוריה:שביל ישראל
שקמה
קטגוריה:הנגב המערבי: נחלים
קטגוריה:מישור החוף הדרומי: נחלים
קו תחתון

**קו תחתון** או " **_** " הוא סימן המופיע במקלדת המחשב ובמכונות כתיבה.

## מקור הסימן
מקורו של הסימן בתקופה שבה כתבו במכונות כתיבה. על מנת ליצור ** קו תחתון** מתחת למילה נדרש היה לכתוב את המילה, לחזור אחורה ולכתוב את הסימן "_" תחת האותיות שנכתבו.

## שימושים
הקו התחתון משמש לצורך כתובת אינטרנט וכתובות דואר אלקטרוני, וכן בכתיבת שמות קובצי מחשב, על מנת לאפשר כתיבת שמות דומים אך לא זהים. לעיתים הקו התחתון מחליף את סימן המרווח, כאשר אין אפשרות להשתמש בו (כמו בכתובת דוא"ל, לדוגמה).
שימוש נוסף הוא בעת יצירת טפסים שבהם רוצים להשאיר אזור להשלמה, לדוגמה:

שם משפחה: ____________      שם פרטי: ____________.  

בטקסט אלקטרוני ללא עיצוב, למשל בהודעות דואר אלקטרוני, הקו התחתון משמש לסימון קו מתחת לטקסט מסוים:
:_כך למשל_

## קישורים חיצוניים

קטגוריה:סימני כתב